***ข่าวประชาสัมพันธ์***

**CPAC Construction Solution ร่วมกับ Steel solution by SYS**

**ชูนวัตกรรมงานโครงสร้าง และการบริหารไซต์งาน รองรับการก่อสร้างแบบ New Normal งานเสร็จไว ลดขยะ และลดฝุ่น PM2.5**

****

**27 มกราคม 2564, กรุงเทพฯ** – **CPAC Construction Solution โดยนายชูโชค ศิวะคุณากร กรรมการผู้จัดการ บริษัท ผลิตภัณฑ์และวัตถุก่อสร้าง จำกัด** พร้อมด้วย**นายพงษ์ศักดิ์ แห่ล้อม ผู้จัดการฝ่ายการตลาด บริษัท เหล็กสยามยามาโตะ จำกัด หรือ SYS** ให้การต้อนรับนาย**สุทธิพงศ์ สมิตชาติ ประธานบริษัท ทีอาร์ดี (ประเทศไทย) จำกัด และ บริษัท อาร์โต จำกัด** เยี่ยมชมความคืบหน้าของโครงการก่อสร้าง Toyota New MKT Complex Center ณ TOYOTA Driving Experience Park ซึ่งเป็นโครงการที่ดำเนินการก่อสร้างโดย บริษัท ซีแพค คอนสตรัคชั่นโซลูชั่น จำกัด หรือ “CPAC Construction Solution” ในธุรกิจซีเมนต์และผลิตภัณฑ์ก่อสร้าง เอสซีจี และ Steel Solution by SYS บริษัท เหล็กสยามยามาโตะ จำกัด หรือ SYS ซึ่งถือเป็นโครงการนำร่องตัวอย่างของ Smart Construction รองรับการก่อสร้างแบบ New Normal ได้เป็นอย่างดี ด้วยการนำนวัตกรรมเทคโนโลยีต่างๆ มาผสมผสาน อาทิ การนำโครงสร้างเหล็ก ซึ่งสามารถเตรียมชิ้นงานที่โรงงาน

(Prefabricated Steel) ก่อนนำมาติดตั้งโครงสร้างที่ไซต์งาน ด้วยระบบ “Bolted Connection” ประกอบกับการก่อสร้างระบบ Precast ด้วยแผ่นพื้นกลวงคอนกรีตอัดแรง(Hollow core) โดย CPAC Smart Structure ซึ่งช่วยลดระยะเวลาการก่อสร้าง ช่วยลดจำนวนคนงาน แต่ยังคงรักษาประสิทธิภาพในการก่อสร้างได้เหมือนเดิม ( Speed & Quality ) อีกทั้งยังสามารถช่วยลดฝุ่นและเศษวัสดุที่หน้างาน ด้านการวางแผน บริหารจัดการไซต์งานก่อสร้าง ได้นำเทคโนโลยี Digital Construction อย่าง CPAC BIM (Building Information Modeling (BIM)) มาใช้ในการสร้าง สร้างความแม่นยำในการออกแบบ และ ควบคุมคุณภาพในงานก่อสร้าง ตั้งแต่การวางแผนการก่อสร้าง การออกแบบและเลือกวัสดุ คำนวณการใช้พลังงาน การจัดการเรื่องเวลา และการทำงานบน Collaboration Platform เพื่อช่วยการสื่อสารให้เห็นภาพเดียวกัน ทั้งผู้ออกแบบ สถาปนิก วิศวกร และผู้รับเหมา รวมทั้งตัวเจ้าของงาน ทำให้เกิดการบริหารจัดการอาคารอย่างมีประสิทธิภาพ

ทั้งนี้ “CPAC” ผู้ริเริ่มและผลิตคอนกรีตผสมเสร็จรายแรกของประเทศ ยังคงมุ่งมั่นพัฒนาอย่างไม่หยุดนิ่ง โดยได้พัฒนานวัตกรรมโซลูชันงานโครงสร้างครบวงจร หรือ CPAC Construction Solution ตามแนวทางการดำเนินธุรกิจ “SOLUTIONS FOR LIFE” ที่สามารถตอบโจทย์ความต้องการทุกรูปแบบในวงการก่อสร้างของประเทศและภูมิภาคอาเซียนให้ดียิ่งขึ้นอย่างยั่งยืน

สำหรับผู้ที่สนใจ CPAC Construction Solutionสามารถสอบถามข้อมูลเพิ่มเติมได้ที่ CPAC Contact Center โทร 02-555-5555 หรือเว็บไซต์ <https://web.cpac.co.th/th/home>

**บุคคลในภาพจากซ้าย**

1. พงษ์ศักดิ์ แห่ล้อม ผู้จัดการฝ่ายการตลาด บริษัท เหล็กสยามยามาโตะ จำกัด หรือ SYS
2. สุทธิพงศ์ สมิตชาติ ประธานบริษัท ทีอาร์ดี (ประเทศไทย) จำกัด และ บริษัท อาร์โต จำกัด
3. ชูโชค ศิวะคุณากร กรรมการผู้จัดการ บริษัท ผลิตภัณฑ์และวัตถุก่อสร้าง จำกัด หรือ CPAC

……………………………………………………